विश्व स्वास्थ्य संगठन की आवश्यक औषधियों की प्रादर्श सूची
विश्व स्वास्थ्य संगठन की आवश्यक औषधियों की प्रादर्श सूची ( WHO Model List of Essential Medicines (EML)), विश्व स्वास्थ्य संगठन द्वारा प्रकाशित दवाओं की सूची है जो स्वास्थ्य के लिए सबसे आवश्यक, सबसे प्रभावी और सबसे सुरक्षित समझीं जातीं हैं। इस सूची के आधार पर विश्व के देश अपने देश के लिए आवश्यक औषधियों की सूची बनाते हैं और प्रकाशित करते हैं। सन २०१६ तक विश्व के १५५ देशों ने ऐसी सूची तैयार कर ली है जिनमें भारत भी प्रमुख देश है।